b'\n_START_ARTICLE_\nHerman Cappelen\n_START_SECTION_\nBakgrunn\n_START_PARAGRAPH_\nCappelen fikk en bachelor i filosofi, politikk og \xc3\xb8konomi fra Oxford-universitetet i 1989. I 1996 fikk Cappelen sin doktorgrad fra University of California, Berkeley. Tittelen p\xc3\xa5 avhandlingen var The Metaphysics of Words and the Semantics of Quotation. Hans veiledere var Charles Chihara, Stephen Neale og John Searle._NEWLINE_Herman Cappelen er bror av Alexander Cappelen, professor i samfunns\xc3\xb8konomi ved Norges Handelsh\xc3\xb8yskole, s\xc3\xb8nn av skuespiller Kari Simonsen og forfatteren Peder Wright Cappelen, som var etterkommer til J\xc3\xb8rgen Wright Cappelen, og som tilh\xc3\xb8rer den s\xc3\xa5kalte forlagsgrenen i den norske slekten Cappelen.\n_START_SECTION_\nKarriere\n_START_PARAGRAPH_\nCappelen har siden 2015 v\xc3\xa6rt professor i filosofi ved Institutt for filosofi, id\xc3\xa9- og kunsthistorie og klassiske spr\xc3\xa5k ved Universitetet i Oslo. Han er ogs\xc3\xa5 professor i filosofi ved University of St Andrews (i en 20% stilling.) I perioden 2007\xe2\x80\x932015 var Cappelen professor ved University of St Andrews, der han hadde en Arch\xc3\xa9 Chair. Han har tidligere hatt stillinger ved Oxford University, Somerville College ved Universitetet i Oslo 2004\xe2\x80\x932007 og Vassar college 1996\xe2\x80\x932005. Han var leder av Arche Philosophical Research Centre og en av lederne av to forskningsprosjekter: \xc2\xabContextualism and Relativism\xc2\xbb og \xc2\xabIntuitions and Philosophical Methodology\xc2\xbb. Cappelen var en av de opprinnelige ans\xc3\xb8kerne til forskningssenteret CSMN (Senter for fremragende forskning) ved Universitetet i Oslo, der han senere ble forskningsleder for blant annet Linguistic Agency._NEWLINE_Han ble i 2008 innvalgt i Det Norske Videnskaps-Akademi.'